

Aboa Aquanauts ry:n toimintasuunnitelma vuodelle 2014

Aboa Aquanauts ry

c/o Petri Huhtinen

Mäkikatu 26

20540 TURKU

www.abaq.net

rek. no. 194780

**Yleistä**

Seuran kahdeksas toimintavuosi on alkamassa. Seuran toiminta painottuu edelleen perheiden yhteiseen sukellustoimintaan ja sen kehittämiseen sekä kaikkien jäsenten sukellustaitojen kehittämiseen.

Seuran jäsenmäärä on kasvanut syksystä 2012 alkaen. Kasvaneen jäsenmäärän ja laajentuneen ikäjakauman mukanaan tuomat tarpeet huomioidaan toiminnassa mahdollisuuksien mukaan.

1. ***Junioritoimintajaos***

**Toiminta**

***Uimahallivuoro***

Seura hakee kevätkaudelle 2014 säännöllistä viikoittaista harjoitteluvuoroa Impivaaran hyppyaltaasta, monitoimialtaasta ja 25 m:n altaasta. Loppu-kesäksi (koulujen alkamisesta syyskuun puoliväliin) haetaan vuoroa Samppalinnan maauimalasta. Syyskaudeksi vuoroja haetaan Impivaarasta. Vuorohakemus jätetään loppuvuodesta 2013 ja haettaessa huomioidaan vuoden 2013 aikana saatu jäsenpalaute.

***Norpparallit ja leirit***

Sukeltajaliiton nuorisovaliokunta järjestää Norpparalleja. Seuraavan rallin ajankohta ja paikka eivät ole vielä tiedossa. Liitto järjestää kesällä mahdollisesti Norppaleirin, jonka tarkka ajankohta ja paikka ovat myös auki. Tavoitteena on osallistua vähintään yhteen em. tapahtumista.

***Seuran omat leirit***

Edellisten vuosien erittäin onnistuneiden kesäleirien perinnettä jatketaan. Vuoden 2014 kesäleirin aika, paikka ja toteutustapa on alustavasti sovittu. Todennäköistä on, että toteutus on viimeisimpien vuosien kaltainen: Vuokrataan sukellustukialus Tavi ja suunnataan reilu viikko ennen koulujen alkua pitkän viikonlopun ajaksi saaristoon, mahdollisesti Kökarin ympäristöön. Leirin yksityiskohtainen suunnittelu toteutetaan kevään aikana.

***Sinettiseura***

Seuralle on joulukuussa 2011 myönnetty sinetti. Toimintakäsikirjaan on

kirjattu seuran toimintaperiaatteet, joita päivitetään toimintaa kehitettäessä.

1. ***Laitesukellusjaos***

Syksyllä 2011 aloitettiin junioreiden laitesukellustoiminta kurssituksella ja kurssituksia on jatkettu säännöllisen epäsäännöllisesti tarpeiden mukaan. Toiminnan tavoitteena on mahdollistaa sukellusharrastuksen jatkaminen seurassa norppatoiminnan jälkeen sekä tarjota toimintaa seuran laitesukelluskoulutuksen suorittaneille jäsenille. Perustoimintaa on laitesukellustaitojen ylläpitäminen, uusien taitojen oppiminen sekä koulutustoiminta.

Laitesukelluksen ohella jaos tarjoaa mahdollisuuden muihin syvässä altaassa tapahtuviin toimintoihin kuten uppopallon pelaamiseen sekä sukellustaitojen harjoittelemiseen ilman laitteita.

Jaoksen talvikauden allasvuoroja tukevat kesäaikaan järjestettävät tapahtumat; sukelluskurssit ja -retket avovesissä sekä seuran kesäleiri.

Laitesukellusjaos toimii Aboa Aquanauts ry:n alaisuudessa. Mukaan jaoksen toimintaan otetaan seuran jäsenten lisäksi uusia jäseniä, kiinnostuksen ja seuran sääntöjen perusteella. Ikäraja jaokseen toimintaan osallistuville on 10 vuotta. Alle 15-vuotiaat voivat liittyä jaoksen toimintaan vain yhdessä huoltajansa kanssa, alle 18-vuotiaat huoltajan suostumuksella.

**Toiminta**

Jaos voi käyttää seuran säännöllistä viikoittaista syväallasvuoroa Impivaarassa talviharjoittelujaksolle ja Samppalinnan vuoroa kesäkaudella.

Allasvuoroilla harjoitellaan laitesukelluksen perustoimintoja yhteisten ja itsenäisten harjoitusten avulla. Allasvuoroilla on mahdollista myös muihin syvän altaan tukemiin toimintoihin kuten uppopallon pelaamiseen sekä sukellustaitojen

harjoittelemiseen ilman laitteita. Seuran laitesukelluspaketit sekä välineet ovat seuran jäsenistön lainattavissa alla olevan hinnaston mukaisesti.

|  |
| --- |
| **Seuran laitesukellusvälineiden vuokrahinnasto** |
|  | eur / vrk | eur / viikonloppu | Huom. |
| Märkäpuku | 4 | 6 | 5 kpl |
| Regulaattori + octo | 4 | 6 | 5 kpl |
| Tasapainotusliivi | 4 | 6 | XS, S ja M kokoja, yhteensä 5 kpl |
| Pullo | 4 | 6 | 5 kpl, 10/200 bar |
| Vyö + painot | 4 | 6 | 5 kpl (vöitä) |
| Koko paketti (liivi, regu + octo, pullo, vyö + painot) | 10 | 15 |  |
|  |  |  |  |
| Säännöt: |
| * Hinta määräytyy palautusajankohdan mukaan.
* Vuokrat laskutetaan seuran toimesta kausittain, ellei sovita toisin.
* Pullo palautetaan täytettynä. Täyttö on tehtävä sertifioidussa täyttöpaikassa.
* Välineet huuhdellaan ennen palautusta makealla vedellä.
* Välineet palautetaan samassa kunnossa kuin ne olivat haettaessa.
* Mahdollisista rikkoontumisista ja havaituista vioista/puutteista pitää ilmoittaa kalustovastaavalle.
 |

Kesä-syyskaudella järjestetään yhteisiä sukellusretkiä lähiseudun sukelluskohteille. Sukellusretkien tarkoituksena on tarjota sukellusseuraa seuran jäsenille mutta niihin voi osallistua myös seuraan kuulumattomia henkilöitä kuten perheenjäseniä tai seuran toimintaan tutustuvia henkilöitä. Kaikilla sukellusretkiin osallistuvilla tulee olla voimassaoleva tapaturmavakuutus.

|  |  |
| --- | --- |
| **Laitesukellusjaoksen tapahtumakalenteri vuodelle 2014** |  |
|  |  |  |  |
| **Tapahtuma** | **Ajankohta** | **Sijainti** | **Huomioitavaa** |
| Impivaaran allasvuorot | tammi-toukokuu; syys-joulukuu | Impivaaran uimahalli | Seuran varusteita lainattavissa |
| Laitesukelluskurssi | Tarpeen mukaan | Impivaara / Hilloinen | Tarpeen mukaan.Oma märkäpuku tarvitaan, laitteet saa lainaksi seuran kautta |
| Sukellusretket | Toukokuu-lokakuu | Lähialueen kohteet | Parisukellusta, ei ohjattua toimintaa |
| Avovesikauden avajaiset | Toukokuu | tbd | Laitesukellusjaoston viikonloppuleiri |
| Kesäleiri | Elokuussa | tbd | Tavilla |

1. ***Muu toiminta***

Seura pyrkii:

* järjestämään tutustumiskäyntejä seuran toimintaan liittyviin mielenkiintoisiin kohteisiin, esimerkiksi meripelastuskeskus, merivoimat ja pelastuslaitos.
* osallistumaan esim. Sukelluksenpäivään ja Divers night tapahtumaan.

Seura esittelee toimintaansa tarpeen mukaan Impivaarassa sekä kevät- että syyskaudella.

***Koulutus***

Seura tarvitsee edelleen lisää koulutettuja Norppa-, Kuutti- ja Snorkkelisukellusohjaajia. Sukeltajaliitto ry:n norppaohjaajakoulutuksiin pyritään saamaan lisää seuran jäseniä toiminnan kehittämistä varten. Kurssi on tarkoitettu yli 15-vuotiaille snorkkeli- tai laitesukeltajille tai uimaopettajille, jotka ovat kiinnostuneet 7-15 -vuotiaiden ohjaamisesta ja norppatoiminnasta snorkkelisukelluksen parissa. Jotta osallistuminen Sukeltajaliiton järjestämiin Norpparalleihin ja – leireihin tulisi mahdolliseksi, pyrimme saamaan mahdollisimman monta onnistunutta Norpan taitoradan suoritusta. Seura pyrkii järjestämään kiinnostuneille nuorisojäsenilleen laitesukelluskursseja, esim. PADI Discover Scuba Diving ja/tai Junior Open Water Diver –kursseja.

***Sidosryhmät***

Seuran hallitus esittää, että vuonna 2014 jatketaan jäsenyyksiä Sukeltajaliitto ry:ssä ja VALO ry:ssä. Muita sidosryhmiä ovat paikalliset sukellustarvikeliikkeet sekä muut alueen Sukellusseurat.

***Tiedotus***

Seuran kotisivujen osoite on [www.abaq.net](file:///C%3A%5CDocuments%20and%20Settings%5Chuhtinpo%5CMy%20Documents%5Comia%5Cabaq%5Cjohtokunta%5Cwww.abaq.net). Seuralla on myös facebook-ryhmä (löytyy fb-hausta seuran nimellä), missä on mahdollisuus epämuodollisempaan seura-keskusteluun. Seuran tapahtumista tiedotetaan Nimenhuuto-verkkopalvelussa osoitteessa <http://abaq.nimenhuuto.com>. Vuoden 2014 aikana jatketaan Nimenhuudon käyttöä ensisijaisena tiedotuskanavana seuran jäsenille, sidosryhmille ja muille seuran toiminnasta kiinnostuneille.

***Talous***

Seuran varsinaisia rahoituslähteitä ovat jäsenmaksut ja osallistumismaksut. Seuran muita mahdollisia rahoituslähteitä ovat Turun kaupungin, VALO ry:n sekä Suomen valtion myöntämät toiminta-avustukset.

Turussa 7.10.2013

Aboa Aquanauts ry:n hallitus.